Makan a la Pinoy: Pinasengngawan a tofu ken baraniw-sili-lengnga sarsa
January 12, 2014 in Featured, food by editors
Ni BRENDA S. DACPANO
www.nordis.net
Ti pinasengngawan wenno steamed tofu ket mabalin nga iluto iti pugon/oven, microwave wenno iti dalikan/stove top. Agpapada ti ramanna ngem nadumaduma ti mabalin a sarsa wenno sawsawan daytoy. Uray ania ti kayatyo sawsawan manipud iti ginisa nga aramang a nalaokan ti sili angingga iti tomato sauce wenno marinara.
No iluto iti dalikan, agusar ti steamer ken pasengngawan iti 5-7 minutos depende iti kadakkel ti tofu. No agusar ti oven, usaren ti wagas a bain-marie wenno water bath. Ikabil ti tofu iti nasukong a baking pan santo ikabil daytoy iti dakdakkel a baking tray nga addaan napudot a danum. Iluto iti oven iti agarup 20 minutos. No agusar ti microwave, ikabil iti pinggan santo kaluban ti nabasa a lupot.
Ramen ti sarsa
¼ tasa a sesame oil
2 kutsara a tinadtad a bugas ti baraniw
4 a ngipen ti bawang, tinadtad
Tinadtad a sili a sairo (no agusar) wenno napulbos a sili
5 a lasona, tinadtad
2-3 kutsara a lengnga
¼ tasa a soy sauce
Ipapudot ti sesame oil. Ipisok ti amin a ramen malaksid ti soy sauce. Iluto iti agarup dua minutos iti nakapsot nga apuy. Inayon ti soy sauce, nayunan ti apgadna no agkurang. Daytoy ti usaren a pagsiwsiwan iti tofu wenno ibukbok daytoy iti rabaw ti naiw-iwa a tofu. # nordis.net
ilo_Latn eng_Latn sot_Latn kab_Latn ilo_Latn ilo_Latn ilo_Latn fin_Latn ilo_Latn ilo_Latn ilo_Latn fij_Latn hau_Latn spa_Latn ilo_Latn